Egy református kollégium igazgatója kitett a mínusz 15-be egy lányt
MTI2017.01.11. 16:48
Az esetről a Székelyhon portál számolt be szerdán. A portál cikke szerint a Palló Imre Zene- és Képzőművészeti Szakközépiskolában tanuló lány kiutasításáról Dobai László református lelkipásztor, a kollégium igazgatója döntött, amiért a lány még decemberben nem vett részt egy olyan hétvégi programon, amely a kollégium belső szabályzata szerint kötelező. Az igazgatót az sem bírta jobb belátásra, hogy a diáklány betegsége miatt maradt távol a karácsony előtti csendes napról, és ezt orvosi igazolással is bizonyította.
Az iskolaigazgató fogadta be
A diáklány elmondta: decemberben is és vasárnap este is - amikor szülei visszahozták a kollégiumba - szóbeli értesítést kapott arról, hogy költöznie kell, de írásos felszólítás hiányában ezt nem tekintették végleges döntésnek. Hétfőn barátnője útján üzente meg az igazgató, hogy azonnal költözzön, különben ő maga teszi ki. Porsche Éva, a művészeti iskola igazgatója a saját lakására vitte az utcára tett lányt.
"Nekem mint az iskola igazgatójának minden diákom fontos. Engem hívott a lány segítségért, amikor megtudta, hogy kirakják, én pedig cselekedtem" - idézte az igazgatót a Székelyhon. Az igazgató hozzátette, kiváló tehetségként ismeri a lányt, nem hinné, hogy bármilyen csínytevést elkövetett volna, ami indokolná a kollégium vezetőjének a drasztikus intézkedését.Az igazgató csak a csomagjaiért engedte vissza
Porsche Éva igazgatónő a Maszol.ro portálnak nyilatkozva elmondta, hogy ügyészségi feljelentést tettek az ügyben a lány édesapjával együtt. Kiskorú biztonságának, testi épségének veszélyeztetése miatt tettünk feljelentést a bentlakás igazgatója ellen, hiszen anélkül lakoltatta ki a lányt, hogy hivatalos úton értesítette volna a szülőket vagy az iskolának az igazgatóját, ahová jár - részletezte Porsche Éva.
RomániaSzékelyudvarhely